Toets- en Eksamenrooster
Huis Môrelig Seunskoshuis
Boodskap van ons Hoofseun 2019: Esra Pietersen
My pad met Huis Môrelig en Hoërskool Dirkie Uys het in 2015 begin toe ek graad 8 was. Ek was bang en onseker. Bang vir die uitdagings wat vir my lê en wag.
Stadig, maar seker het ek begin voel asof ek hier in Huis Môrelig hoort. Die koshuis het, maar soos alle instansies, reëls. Volg die reëls en jou lewe is soveel makliker.
Die koshuis is soos 'n groot huisgesin. Soms het ons meningsverskille, maar op die ou einde word daar jammer gesê en liefde getoon.
In die koshuis is daar baie ontspanningsgeriewe soos DSTV, "pool"-skiet en tafeltennis. Die lekkerste is wanneer daar dinge gedoen word soos sokkies en om te braai.
As hoofseun van Huis Môrelig Seunskoshuis wil ek graag 'n voorbeeld en 'n rolmodel wees. Ek wil nie net sien dat die reëls toegepas word nie, ek wil ook 'n verhouding bou met elke koshuisleerder. Hul moet die vrymoedigheid hê om oor enige saak met my te gesels.
Ek het groot verwagtinge vir 2019 en met die hulp van my mede koshuisbroers en prefekte kan ons die reeds goeie koshuis na 'n self beter een verander.
(van agter links) Houston Pharaoh, Esra Pietersen
(van voor links) Wiehan Louw, Tiaan Korkie en Hanry Turner
Huis Botha Meisiekoshuis
Boodskap van die hoofdogters:
Ek het in graad 8 in die koshuis ingestap. 'n Bang, skaam meisie wat skaars twee woorde kon praat. Danksy my Huis Botha sussies het ek uit my dop uit geklim en nuwe vriende gemaak. Die koshuis het my tweede huis geword.
Dit is vir my 'n eer en 'n voorreg om die hoofdogter van Huis Botha vir 2019 te wees. Ek wil graag dankie sê aan almal wat hulle vertroue in my gestel het, ek sal julle nie teleurstel nie.
Ek beloof om elke taak met passie en toewyding uit te voer. Die koshuis is vir my soos 'n tweede huis en daarom sal ek daarna streef om ons waardes 'n realiteit te maak. Ek onderneem om te lei deur my voorbeeld en nie deur my woorde nie.
Ons koshuis is klein en geheg en ek sal graag daarop wil voortbou en die band tussen die meisies net sterker maak. Ek sien verskriklik uit en bid dat God my en my mede VRL-lede die nodige krag sal gee en alles wat ons doen te seën. 2019 gaan 'n fantastiese jaar wees.